Държавен вестник, бр. 42, 2014 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  42
б) месечна стипендия в съответствие с дейст-
ващото законодателство;
в) настаняване в студентско общежитие срещу 
заплащане при субсидирани условия;
г) право на хранене в студентски стол срещу 
заплащане.
Хърватската страна осигурява:
а) освобождаване от такси за всички видо-
ве обучения и специализации, посочени в тази 
Програма;
б) месечна стипендия на стойност сумата, 
утвърдена за текущата година с решение на ком-
петентното министерство;
в) субсидирано настаняване в студентско об-
щежитие;
г) субсидирана прехрана в студентски ресторант.
Изпращащата страна поема разноските по 
транспорта до дестинацията и обратно.
2. Финансови условия за обмен на студенти 
по чл. 7 от тази Програма:
Приемащата страна поема разходите по:
а) такса за обучение;
б) прехрана и нощувки;
в) пътни разходи на територията си, възник-
нали в рамките на одобрената работна програма.
Изпращащата страна или кандидатът поема 
разходите по транспорта до мястото, където се 
провежда семинарът, и обратно.
3. Финансови условия за обмен на лектори по 
чл. 8 от тази Програма:
Приемащата страна осигурява на лектора:
а) месечно възнаграждение за труд в съответ-
ствие с вътрешното законодателство и в съответ-
ствие с неговите научни степени и звания;
б) безплатно, индивидуално настаняване или 
средства за наем.
Изпращащата страна покрива пътните разходи 
на лектора до дестинацията и обратно веднъж 
годишно.
4. Финансови разпореждания на основание 
чл. 9 от тази Програма:
Всяка от споразумяващите се страни поема 
разноските по пътуването и пребиваването на 
своите членове в Комисията.
5. Лицата, приети по чл. 4, 7 и 8 от тази Про-
грама, се освобождават от заплащане на такси 
за пребиваване и престой в съответната страна 
за времето на обучението.
3259
МИНИСТЕРСТВО  
НА ТРАНСПОРТА,  
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
ПРАВИЛНИК 
за организацията, задачите и функциите на 
специализиран орган на Министерството на 
транспорта, информационните технологии и 
съобщенията за технически надзор на съоръ-
женията с повишена опасност
Г л а в а  п ъ р в а
ОБЩИ ПОЛОЖЕНИЯ
Чл. 1. С този правилник се уреждат орга-
низацията, задачите и функциите на дирекция 
„Безопасност, технически надзор и управление 
при кризи“ като специализиран орган за тех-
нически надзор на министъра на транспорта, 
информационните технологии и съобщенията 
по Закона за техническите изисквания към 
продуктите (ЗТИП) и по Закона за инспекти-
ране на труда за осъществяване на технически 
надзор върху съоръженията с повишена опас-
ност (СПО) в Министерството на транспорта, 
информационните технологии и съобщенията 
(МТИТС) и на СПО, монтирани на подвижен 
железопътен състав, независимо от тяхната 
собственост.
Чл. 2. Техническият надзор върху СПО в 
МТИТС и на СПО, монтирани на подвижен 
железопътен състав, независимо от тяхната 
собственост, се осъществява за спазване на 
техническите изисквания, правилата и нор-
мите за устройство и безопасна експлоатация 
на съоръженията, определени в нормативните 
актове, с цел да се гарантират безопасното и 
безаварийното им ползване, опазване живота 
и здравето на хората, околната среда, сградите 
и вещите.
Чл. 3. (1) Съоръженията с повишена опас-
ност в МТИТС, освен определените в чл. 32 на 
ЗТИП, са и всички съставни възли, агрегати 
и функционално отделни единици от подвиж-
ния железопътен състав, които по функции и 
параметри могат да бъдат отнесени към някое 
от СПО или това е записано в технологичната 
им документация.
(2) Сроковете и видът на периодичните 
прегледи и изпитвания на съоръженията по 
ал. 1 се определят съгласно наредбите по 
чл. 31 ЗТИП и инструкциите за експлоатация 
на производителя на съоръженията. 
Чл. 4. На технически надзор подлежат всички 
СПО, ползвани в МТИТС, и СПО, монтирани 
на подвижен железопътен състав. 
Г л а в а  в т о р а
ОРГАНИЗАЦИЯ НА СПЕЦИАЛИЗИРАНИЯ 
ОРГАН ЗА ТЕХНИЧЕСКИ НАДЗОР
Раздел I
Устройство
Чл. 5. Специализираният орган за технически 
надзор се състои от ръководител и държавни 
инспектори по направленията „Повдигателна 
техника – кранове, трансманипулатори и асан-
сьори“ и „Съоръжения под налягане – котли, 
съдове под налягане, газови съоръжения и ин-
сталации, тръбопроводи и стоманени бутилки“.
Раздел II
Ръководство на специализирания орган за 
технически надзор
Чл. 6. Ръководителят на специализирания 
орган за технически надзор:
1. ръководи, организира, координира, кон-
тролира и отговаря за цялостната дейност на 
специализирания орган за технически надзор;
2. представлява специализирания орган за 
технически надзор пред други органи и орга-
низации в рамките на неговата компетентност 
по въпросите на техническия надзор;